1820 දී මිලෝ දිවයිනෙන් සොයාගත් ඇප්‍රොඩයිට් මුල් නිර්මාණය අතීත කලාවේ මුදුන්මල්කඩක් ලෙසත්, කාන්තා සෞන්දර්යයේ අංගසම්පූර්ණ උදාහරණයක් ලෙසත් සලකනු ලැබේ. ඇගේ මුහුණේ ශාන්තභාවය, ප්‍රැක්සිටිල් කලාකරුවාගේ බුද්ධි ප්‍රභාවය පිළිබිඹු කළ බව මුලදී අදහස් කළද, මෙහි ශෛලිය අනුව ක්‍රිපූ දෙවන සියවස අගභාගයේදී නිර්මාණය වූවක් ලෙස විශ්වාස කිරීමට හේතු තිබේ. සිරුරේ ප්‍රමාණයත්, රේඛාවන්ගේ සිනිඳු බවත්, ඇඳ සිටින වස්ත්‍රයේ නැමුම්වල ක්‍රමානුකූල බවත් කඳේ නිරුවත් බවත් මැනවින් නිරූපණය වේ. ශතවර්ෂ ගණනාවක් මිනිස් ඇසට නොපෙනී පොළොවේ සිටි වීනස් ප්‍රතිමාව යළිත් මිහිමතට පැමිණීම රසවත් කථාවකි. එහෙත් ඊජිප්තුවේ තුතන්කාමන් සොහොන සොයාගැනීමට වෙහෙසවූ බොහෝ දෙනෙකු මෙන් වීනස් දෙවඟන සොයාගැනීමට වෙහෙස වූ බොහෝ දෙනෙකුද අකාලයේ මියයාම කනගාටුදායක සංසිද්ධියකි. නිධානයක් ඇතැයි සැලකෙන තැනක් ප්‍රසිද්ධියේ හෝ අප්‍රසිද්ධියේ විවෘත කිරීමේදී අප රටේ සම්ප්‍රදාය වනුයේ පුදපූජා පවත්වා ඇතැම් විට බිල්ලක් පවාදීමය.
ඇප්‍රොඩයිට් මුල් නිර්මාණය සොයා ගත්තේ කුමන වසරේදී ද?
1820 දී